30. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 4441 της 6/21 Μαΐου 1981 (ΦΕΚ Β΄ 292) Περί εγκρίσεως εφαρμογής της συστάσεως Τ/TG15 της CEPT. Έχοντας υπόψη: 1.Τις διατάξεις του Ν. Δ. 165/73 «περί Οργανισμού Τηλεπικοινωνιών Ελλάδος». 2.Τις διατάξεις τους Νόμ. 400/76 «περί Υπουργικού Συμβουλίου και Υπουργείων» (Άρθρ. 21 παρ. 2). 3.Την υπ’ αριθ. 20061/3170/8 (ΦΕΚ 534/14.6.80) κοινή απόφαση του Πρωθυπουργού και Υπουργού Συγκοινωνιών «περί μεταβιβάσεως αρμοδιοτήτων στον Υφυπουργό κλπ.». 4.Το έγγραφο του Ο. Τ. Ε. αριθ. 342/504638/ 26.3.81 με το οποίο γνωστοποιείται η απόφαση του Δ. Σ. /ΟΤΕ που έλαβε στη συνεδρίασή του αριθ. 1661/10.2.81 αποφασίζουμε: Εγκρίνουμε την απόφαση που πήρε το Δ. Σ./ΟΤΕ στη συνεδρίασή του αριθ. 1661/10.2.81 σχετικά με την εφαρμογή της συστάσεως Τ/TG15 της CEPT (Βρυξέλλες 1980) η οποία αναφέρεται στην εκτροπή της διεθνούς κινήσεως ΤΕLEX. 31. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 12918 της 4/16 Σεπτ. 1981 (ΦΕΚ Β΄ 556) (Διόρθ. Σφαλμ. στο ΦΕΚ Β΄ 657/16  Οκτ. 1981) Περί ισοδυνάμου χρυσού φράγκου – δραχμής. Για την ισχύ των τελών της παρούσης απόφασης βλέπε την 213/330963/28-30 Δεκ. 1994 (ΦΕΚ Β΄ 989) απόφ. Δ. Σ. του Ο. Τ. Ε., ανωτ. σελ. 568,11. Σελ. 640(γ) Τεύχος 1290 Σελ. 110 Έχοντας υπόψη: 1.Την αριθ. 15893/25.10.1980 κοινή απόφαση των Υπουργών Συντονισμού, Οικονομικών και Συγκοινωνιών «περί ισοδυνάμου χρυσού φράγκου – δραχμής». 2.Τα αριθ. 20/505995/16.12.1980 και 20/319424/ 7.8.1981 έγγραφα του ΟΤΕ με τα οποία μας εγνώρισε ότι το Διοικητικό του Συμβούλιο αποφάσισε: α)την καθιέρωση συστήματος αναπροσαρμογής – άπαξ του έτους- της ισοτιμίας χρυσού φράγκου – δραχμής κατά τρόπο που να είναι δυνατή η ευέλικτη προσαρμογή της στις τιμές τπου διαμορφώνονται στην ελεύθερη αγορά συναλλάγματος που άρχισε πρόσφατα να λειτουργεί και στη χώρα μας και β) την καταγραφή στους μετρητές των συνδρομητών μικροτέρου αριθμού, σε όσες περιπτώσεις υπάρχουν τεχνικά κωλύματα καταγραφής του αναλογούντος αριθμού αστικών μονάδων, με συνέπεια την είσπραξη ολιγωτέρω τελών. 3.Την αριθ. Δ. 1652/66/20.5.1980 κοινή απόφαση του Πρωθυπουργού και του Υπουργού των Οικονομικών «περί μεταβιβάσεως αρμοδιοτήτων εις τους Υφυπουργούς». 4.Την αριθ. 20061/3170/7.5.1980 απόφαση του Πρωθυπουργού και του Υπουργού Συγκοινωνιών «περί μεταβιβάσεως αρμοδιοτήτων του Υπουργού των Συγκοινωνιών εις τον Υφυπουργό του αυτού Υπουργείου». 5.Την ανάγκη καθιερώσεως του υπό του ΟΤΕ προτεινομένου συστήματος αναπροσαρμογής της ισοτιμίας χρυσού φράγκου – δραχμής, αποφασίζουμε: Εγκρίνουμε την απόφαση που πήρε το Διοικητικό Συμβούλιο του ΟΤΕ στην αριθ. 1685 συνεδρίασή του της 4ης Αυγ. 1981 η οποία έχει ως ακολούθως: 1.Νομισματική μονάδα για τη σύνθεση των τιμολογίων των διεθνών τηλεπικοινωνιακών υπηρεσιών, είναι το προβλεπόμενο, από την κυρωθείσα με το Νόμ. 493/1976 (ΦΕΚ 336/17.12.1976) διεθνή σύμβαση τηλεπικοινωνιών (άρθρ. 30) χρυσό φράγκο βάρους 10/31 του γραμμαρίου και τίτλου 0,900, που είναι ίσο με 0,290323 γραμμάρια καθαρού χρυσού. 22.Ι.α.28-31 Τηλεπικοινωνιακές και Ταχυδρομικές Συμβάσεις 2.α)Ο προσδιορισμός της ισοτιμίας χρυσού φράγκου – δραχμής πραγματοποιείται με τη χρησιμοποίηση, σαν ενδιάμεσων σχέσεων, των ισοτιμιών μεταξύ: -χρυσού φράγκου και Ειδικού Τραβηκτικού Δικαιώματος του Διεθνούς Νομισματικού Ταμείου (SDR). -SDR και δολάρια ($) ΗΠΑ. -«Δολάρια ($) ΗΠΑ και δραχμής». β)Η ισοτιμία χρ. φρ. – SDR είναι σταθερή και προσδιορίζεται από την επίσημη σχέση των δύο νομισματικών μονάδων με τον χρυσόν που είναι: -1 χρ. φρ = 0,290323 γραμμάρια καθαρού χρυσού. 1ουγγιά καθαρού χρυσού = 35 SDR. Ο συνδυασμός των δύο σχέσεων δίνει την ισοτιμία χρυσού φράγκου – SDR, η οποία είναι: 1 χρ. φρ. =  061 , 3 1  SDR γ)Η ισοτιμία SDR = δολάρια ($) ΗΠΑ είναι κυμαινόμενη, προσδιορίζεται δε και δημοσιεύεται καθημερινά από το Διεθνές Νομισματικό Ταμείο. δ)Η ισοτιμία δολάρια ($) ΗΠΑ – Δραχμής είναι η επίσημη τιμή συναλλάγματος που προσδιορίζεται σύμφωνα με τις διατάξεις του άρθρ. 4 του Νόμ. 1083/80. ε)Η τρέχουσα ισοτιμία χρυσού φράγκου – δραχμής, με βάση τα ανωτέρω, δίνεται από την ακόλουθη σχέση: 1 χρ. φρ. = (ισοτιμία χρ. φρ. – SDR) Χ (ισοτιμία SDR – Δολάρια ($) ΗΠΑ) Χ (ισοτιμία δολάρια ($) ΗΠΑ – δραχ.). 3.Για τον προσδιορισμό της ισοτιμίας χρ. φρ. – δραχ. με βάση την ανωτέρω σχέση, η οποία θα χρησιμοποιείται για την είσπραξη από το Κοινό των τελών όλων των διεθνών τηλεπ/νιακών υπηρεσιών και για την κατάρτιση των διεθνών λογαριασμών, λαμβάνεται υπόψη η σταθερή σχέση χρ. φρ. – SDR και η μέση αριθμητική τιμή των γινομένων των ημερησίων ισοτιμιών SDR – δολάρια ($) ΗΠΑ και δολάρια ($) ΗΠΑ – δραχ. σε τέσσαρα δεκαδικά ψηφία του δεδεκαμήνου που λήγει την 30ή Σεπτεμβρίου κάθε έτους. Η τιμή του χρυσού φράγκου, που προκύπτει με τον τρόπο αυτό, στρογγυλοποιείται στο πλησιέστερο δεκάλεπτο και εφαρμόζεται από την 1η Ιανουαρίου του επομένου έτους και ισχύει μέχρι την 31 Δεκεμβρίου του ιδίου έτους. 4.Κατά παρέκκλιση από τον ανωτέρω κανόνα, νέα αναπροσαρμογή της τιμής του χρυσού φράγκου εντός του ιδίου ημερολογιακού έτους, δύναται να  πραγματοποιείται κάθε φορά που η μέση αριθμητική τιμή των γινομένων της παρ. 3 ανωτέρω διαφοροποιείται έναντι εκείνης που πάρθηκε υπόψη για τον προσδιορισμό της ισχύουσας ισοτιμίας χρ. φράγκου – δραχμής κατά ποσοστό 15% προς τα άνω ή κάτω. Για το σκοπό αυτό, στο τέλος κάθε μηνός, μετά την εφαρμογή της νέας ισοτιμίας χρ. φρ. – δραχ. υπολογίζεται η μέση αριθμητική τιμή που διαμορφώνεται από το τέλος του χρονικού διαστήματος που καλύπτει η τελευταία μέση αριθμητική τιμή (που πάρθηκε υπόψη για τον υπολογισμό της ισχύουσας ισοτιμίας χρ. φράγκου – δραχμής) μέχρι το τέλος του εξεταζόμενου μήνα και εφόσον η νέα μέση αριθμητική τιμή διαφέρει από την προηγούμενη κατά ποσοστό 15% προς τα άνω ή κάτω, η νέα αυτή μέση τιμή δύναται να χρησιμοποιείται για αναπροσαρμογή της ισοτιμίας χρ. φράγκου – δραχμής εντός του ιδίου ημερολογιακού έτους. 5.Σε περίπτωση που σε ορισμένες σχέσεις, για τη χρέωση των αυτομάτων διεθνών τηλεφνικών συνδιαλέξεων, απαιτείται ρυθμός χρεώσεως μεγαλύτερος εκείνου που επιτρέπουν οι τεχνικές δυνατότητες των Αστικών Κέντρων δύναται προσωρινώς από 4ης Φεβρ. 1981 και επί όσο χρόνο δεν καλύπτεται είτε από το ισχύον εκάστοτε τέλος αστικής μονάδας, είτε από τη βελτίωση των τελοχρεωστικών δυνατοτήτων των Κέντρων, να εφαρμόζεται αντί του κανονικού, ο ανώτερος εφικτός ρυθμός χρεώσεως. 6.Κατά την πρώτη εφαρμογή της παρούσας θα ληφθεί υπόψη η μέση αριθμητική τιμή των γινομένων της παρ. 3 ανωτέρω του δωδεκαμήνου που λήγει την 30ή Σεπτ. 1981 και η προκύπτουσα ισοτιμία χρυσού φράγκου – δραχμής θα τεθεί σε ισχύ από 1ης Ιαν. 1982. 7.Από της πρώτης εφαρμογής της παρούσης καταργείται η αριθ. 15893/25/10.1980 κοινή απόφαση (ΦΕΚ 1106/4.11.1980). 